El Decret 89/2009, de 9 de juny, pel qual es regula l'acreditació de competències en tecnologies de la informació i la comunicació (ACTIC), regula, en els seus aspectes essencials, els certificats de l'ACTIC, els criteris i els procediments per obtenir-los, els òrgans de l'Administració de la Generalitat de Catalunya competents en aquesta matèria, els centres col·laboradors i el Registre de l'ACTIC.
La norma esmentada preveu que determinats aspectes de l'ACTIC s'han de detallar per ordre de la persona titular del Departament de la Generalitat de Catalunya competent en matèria de societat de la informació.
D'acord amb l'article 3.5.g) del Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya, les competències sobre societat de la informació, telecomunicacions, comunicacions electròniques i administració electrònica corresponen al Departament de Governació i Administracions Públiques.
De conformitat amb l'article 39.3 de la Llei 13/2008, del 5 de novembre, de la presidència de la Generalitat i del Govern, els consellers poden dictar disposicions reglamentàries en matèria d'organització del departament del qual són titulars, en els termes que determina la legislació sobre organització de l'Administració de la Generalitat, i també en poden dictar de relatives a altres matèries, en supòsits específics, si una norma amb rang de llei o un decret del Govern els ho autoritza expressament.
c) Els mitjans personals i materials amb què han de comptar els centres col·laboradors i les relacions d'aquests amb l'Oficina Gestora i les persones usuàries.
2.1 La persona interessada pot presentar la sol·licitud per participar en la prova d'avaluació a través del portal d'Internet ACTIC: http://actic.gencat.cat.
Si la persona interessada ha d'adjuntar documentació, ha de presentar la sol·licitud juntament amb la documentació davant l'Oficina Gestora.
2.2 El model normalitzat de sol·licitud, que figura en l'annex 1 d'aquesta Ordre, es pot obtenir a través del portal d'Internet ACTIC o adreçant-se a l'Oficina Gestora.
3.1 Per realitzar la prova d'avaluació, la persona interessada ha de satisfer la taxa prevista en l'article 24.4.1 del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya.
Les persones interessades poden optar per pagar la taxa:
a) Amb targeta bancària, de crèdit o de dèbit, a través del portal d'Internet ACTIC en el moment de formalitzar la sol·licitud.
L'ingrés en efectiu s'efectua mitjançant la presentació d'una carta de pagament, que facilita el portal d'Internet ACTIC o l'Oficina Gestora, en el termini d'un mes comptat a partir de la data de presentació de la sol·licitud.
3.3 Si la persona interessada satisfà la taxa amb targeta bancària a través del portal d'Internet ACTIC i no sol·licita ni el reconeixement d'exempcions o bonificacions, ni l'adaptació o l'adequació del temps o dels mitjans materials necessaris per realitzar la prova d'avaluació, pot reservar en el moment de formalitzar la sol·licitud el lloc, la data i l'hora per realitzar la prova.
3.4 Si la persona interessada satisfà la taxa en efectiu i no sol·licita ni el reconeixement d'exempcions o bonificacions, ni l'adaptació o l'adequació del temps o dels mitjans materials necessaris per a la realització de la prova d'avaluació, l'Oficina Gestora li notificarà la conformitat de l'ingrés en el termini de deu dies, comptats des de la data en què aquest s'efectua.
Un cop notificada la conformitat de l'ingrés, la persona interessada pot reservar el lloc, la data i l'hora per realitzar la prova, a través del portal d'Internet ACTIC.
Acreditació de les exempcions i bonificacions
4.1 Per gaudir de les exempcions que reconeix l'apartat primer de l'article 24.4-3 del Decret legislatiu 3/2008, de 25 de juny:
a) Les persones en situació de desocupació que no perceben cap prestació econòmica han de declarar aquesta circumstància en la sol·licitud i han d'autoritzar l'Oficina Gestora perquè pugui fer les consultes necessàries amb la finalitat de comprovar la veracitat de la declaració.
En el cas que la persona interessada no autoritzi la consulta, ha de presentar davant l'Oficina Gestora i juntament amb la sol·licitud un certificat, original o còpia compulsada, expedit per les oficines de treball de la Generalitat de Catalunya que acrediti que es troba a l'atur i que no percep cap prestació econòmica.
La data del certificat no pot ser anterior en més de trenta dies a la data de presentació de la sol·licitud per participar en la prova d'avaluació.
b) Les persones jubilades han de declarar aquesta circumstància en la sol·licitud i han de presentar juntament amb la sol·licitud davant l'Oficina Gestora un certificat, original o còpia compulsada, expedit per l'Institut Nacional de la Seguretat Social que acrediti la situació de jubilació.
c) Les persones amb discapacitat igual o superior al 33% han de declarar aquesta circumstància en la sol·licitud i l'han d'acreditar documentalment davant l'Oficina Gestora.
4.2 Per gaudir de les bonificacions que reconeixen els apartats segon i tercer de l'article 24.4-3 del Decret legislatiu 3/2008, de 25 de juny:
a) Les persones que són membres de famílies monoparentals han de declarar aquesta circumstància en la sol·licitud i l'han d'acreditar documentalment davant l'Oficina Gestora.
Aquesta bonificació és efectiva a partir del moment en què la condició esmentada resti acreditada amb el procediment i els requisits que s'han d'establir per reglament.
b) Les persones que són membres de famílies nombroses, de categoria general o especial, han de declarar aquesta circumstància en el moment de presentar la sol·licitud, on han de fer constar la categoria a què pertanyen, i han d'autoritzar l'Oficina Gestora perquè validi les dades mitjançant la consulta del Catàleg de dades i documents electrònics.
En el cas que la persona interessada no autoritzi la consulta, ha de presentar davant l'Oficina Gestora i juntament amb la sol·licitud una còpia compulsada del títol de família nombrosa.
Resolució relativa a les exempcions i bonificacions
5.1 L'Oficina Gestora comprovarà la veracitat de les declaracions efectuades en relació amb les exempcions i bonificacions i examinarà la documentació que les persones interessades aportin per acreditar-les.
5.2 Si la documentació no és completa o adequada, l'Oficina Gestora requerirà la persona interessada perquè en un termini de deu dies esmeni els defectes detectats i li indicarà que, si no ho fa, es considerarà que desisteix de la sol·licitud de participació a la prova d'avaluació, d'acord amb les previsions de l'article 71.1 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.3 La direcció general competent en matèria de societat de la informació resoldrà, a proposta de l'Oficina Gestora, les sol·licituds de reconeixement de les exempcions o de les bonificacions en el termini de deu dies, comptats des de la presentació de la documentació justificativa o des del transcurs del termini concedit a aquest efecte.
5.4 L'Oficina Gestora notificarà a la persona interessada la concessió o denegació del reconeixement de l'exempció o bonificació.
5.5 Si la persona interessada no resulta exempta del pagament de la taxa o se li reconeix una bonificació del 30% o del 50%, segons el cas, disposarà d'un mes per efectuar el pagament.
En aquests casos, si la persona interessada paga mitjançant targeta, el pagament es farà a través del portal d'Internet ACTIC.
Si el pagament s'efectua mitjançant carta de pagament, l'Oficina Gestora ha de notificar la seva conformitat en el termini de deu dies, comptats des de la data en què s'efectua l'ingrés.
Sol·licitud d'adaptació o adequació del temps o dels mitjans materials necessaris per a la realització de la prova
6.1 L'Oficina Gestora resoldrà la sol·licitud d'adaptació o adequació de la prova, prevista en l'article 6.11 del Decret 89/2009, de 9 de juny, en un termini de 10 dies comptat des de la data de recepció de l'informe elaborat per l'Institut Català d'Assistència i Serveis Socials, ho notificarà a la persona interessada i li indicarà quins són els centres col·laboradors on pot fer la prova adaptada i la disponibilitat horària per fer-la.
Per sol·licitar l'adaptació de la prova, la persona interessada ha d'haver acreditat un grau de discapacitat igual o superior al 33%.
Reserva del lloc, la data i l'hora per efectuar la prova d'avaluació
7.1 Un cop complerts els tràmits previstos en els articles 4 a 6, la persona interessada pot reservar el lloc, la data i l'hora per realitzar la prova d'avaluació a través del portal d'Internet ACTIC.
7.2 El període de temps entre la data en què s'efectua la reserva i la data triada per fer la prova d'avaluació no pot ser inferior a set dies naturals ni superior a sis mesos.
El termini no podrà ser inferior a 15 dies naturals si cal fer una adaptació dels mitjans materials necessaris per realitzar la prova.
7.3 La persona interessada pot canviar la reserva del lloc, la data i l'hora fins al vuitè dia natural anterior a la data inicialment triada.
8.1 La prova d'avaluació es realitzarà sota la responsabilitat directa d'una persona supervisora del centre col·laborador.
A aquest efecte, la persona supervisora s'identificarà en el sistema informàtic i obrirà la sessió d'avaluació perquè la persona interessada pugui iniciar la prova.
El sistema informàtic registrarà la identitat de la persona que ha supervisat cada prova.
8.2 La prova d'avaluació té la durada següent:
c) Per al nivell 3 (certificat avançat): un mínim de 45 minuts per a cadascuna de les competències que s'avaluïn.
A aquest efecte, no es podrà fer ús d'ordinadors portàtils, telèfons mòbils, organitzadors personals (PDA) o qualsevol altre dispositiu capaç de capturar, transmetre o emmagatzemar informació, llevat del maquinari propi del punt d'avaluació.
Tampoc es podrà utilitzar material de consulta.
En el cas que la persona supervisora de la prova d'avaluació detecti alguna irregularitat, tancarà la sessió d'avaluació i comunicarà immediatament els fets a l'Oficina Gestora, la qual podrà proposar l'anul·lació de la prova a la direcció competent en matèria de societat de la informació.
8.5 La prova finalitzarà quan la persona interessada hagi validat totes les respostes o quan exhaureixi el temps màxim per realitzar-la.
8.6 El desenvolupament de la prova d'avaluació quedarà registrat en un arxiu informàtic.
Un cop finalitzada la prova, el sistema informàtic generarà automàticament una funció resum que permetrà comprovar, en qualsevol moment posterior, que aquest arxiu no ha estat modificat.
L'arxiu de la prova efectuada restarà emmagatzemat en el sistema informàtic de gestió a l'efecte de possibles revisions o com a font de dades estadístiques sobre el funcionament del sistema d'avaluació.
8.7 L'Oficina Gestora publicarà en el portal d'Internet ACTIC les instruccions per realitzar la prova, així com els recursos textuals, gràfics, audiovisuals o de qualsevol altre tipus adients per orientar la persona interessada sobre la naturalesa i contingut de la prova.
Les instruccions per realitzar la prova podran ser consultades en el punt d'avaluació immediatament abans de començar la prova.
Les persones que han participat en la prova poden consultar mitjançant el portal d'Internet ACTIC, després d'identificar-se, el seu historial, que inclourà les dades referents a les proves realitzades i els certificats obtinguts.
Avaluació i revisió de la prova, expedició de certificats
9.1 El sistema automàtic d'avaluació calcularà la puntuació corresponent a la prova d'avaluació efectuada d'acord amb les matrius matemàtiques que s'especifiquen en l'annex 2.
Per superar la prova caldrà que la puntuació obtinguda sigui almenys el 70% de la puntuació màxima.
Els exercicis resolts parcialment es puntuaran amb un criteri de proporcionalitat.
El sistema generarà el resultat de la prova, que serà.apte/a o.no apta/e..
9.2 Si la persona interessada supera la prova, el sistema ho comunicarà al final de la sessió i aquesta podrà descarregar en línia el certificat acreditatiu del nivell de competències.
El certificat contindrà les dades següents:
Si es tracta del certificat avançat hi constaran les competències acreditades.
c) Data de realització de la prova.
f) Signatura, amb el segell electrònic d'òrgan, de la secretaria competent en matèria de societat de la informació.
La persona que hagi obtingut el certificat ACTIC podrà descarregar-lo del portal d'Internet ACTIC en qualsevol moment.
9.3 En el cas que la persona interessada no estigui d'acord amb el resultat de la prova d'avaluació, podrà demanar la revisió a l'Oficina Gestora mitjançant el portal d'Internet ACTIC, amb una sol·licitud en un model normalitzat, en un termini de deu dies comptadors des de l'endemà de la realització de la prova.
L'Oficina Gestora notificarà a la persona interessada una data i una hora perquè en un termini de 15 dies comparegui per fer la revisió de la prova.
10.1 Si durant la realització de la prova es produeix una interrupció del servei, aquesta quedarà temporalment suspesa.
El sistema mantindrà emmagatzemat el desenvolupament de la prova fins al moment de la interrupció i evitarà que la persona interessada hagi de repetir les accions realitzades fins al moment.
Si la interrupció té una durada superior a una hora, la prova quedarà anul·lada i l'Oficina Gestora es posarà en contacte amb la persona interessada per oferir-li la possibilitat de reservar un altre lloc, dia i hora per fer la prova dins el termini màxim d'un mes.
10.2 En el cas que es declari la ineficàcia sobrevinguda de l'autorització per actuar com a centre col·laborador abans de la data reservada per la persona interessada per fer la prova, l'Oficina Gestora es posarà en contacte amb la persona interessada per oferir-li la possibilitat de reservar un altre lloc, dia i hora dins el termini màxim d'un mes.
Quan s'aprovi una actualització dels continguts competencials de l'ACTIC, les persones que hagin obtingut un certificat ACTIC en virtut d'una prova efectuada en una data anterior a la de l'actualització esmentada podran inscriure's a una nova prova amb l'objectiu d'obtenir un certificat actualitzat.
Aquesta funció consisteix a acompanyar i orientar la persona aspirant durant la prova i garantir que aquesta es realitza en els termes previstos en l'article 6 del Decret 89/2009, de 9 de juny, i en l'article 8 d'aquesta Ordre.
Una mateixa persona podrà assumir més d'una funció, sempre que el centre col·laborador garanteixi una correcta execució de les diferents funcions.
12.2 Els centres col·laboradors han de comptar amb les següents instal·lacions:
c) Punt d'avaluació: espai físic dotat amb un equip informàtic connectat a Internet perquè una única persona aspirant hi realitzi la prova d'avaluació.
Si hi ha diversos punts, cal garantir unes condicions suficients de separació entre aquests que garanteixin la realització individual de la prova.
Ha d'estar clarament delimitada, amb uns elements físics de separació que permetin realitzar la prova en condicions de màxima comoditat i concentració i amb garanties d'absència d'ajut extern.
Els requeriments tècnics de les instal·lacions es detallen a l'annex 3 d'aquesta Ordre.
12.3 Els centres col·laboradors han de comptar amb els recursos materials que es detallen a l'annex 4 d'aquesta Ordre.
Funcions dels centres col·laboradors en relació amb les persones aspirants
13.1 Les funcions dels centres col·laboradors en relació amb les persones aspirants són les següents:
a) Facilitar a les persones interessades tota la informació requerida en relació amb l'ACTIC.
b) Proporcionar el suport i assessorament necessaris per realitzar la prova d'avaluació.
c) Executar el procés d'avaluació d'acord amb les previsions de l'article 6 del Decret 89/2009, de 9 de juny, prèvia comprovació de la identitat de la persona aspirant i garantint que durant la realització de la prova d'avaluació aquesta no té accés a ajuda o suport aliens.
13.2 Abans de la realització de la prova d'avaluació el centre col·laborador ha:
a) D'informar, assessorar i orientar les persones usuàries sobre les característiques de l'ACTIC, el procediment per obtenir l'acreditació, els serveis relatius a l'acreditació que ofereix el centre i els horaris d'atenció.
b) De donar suport a les persones usuàries en la realització dels tràmits necessaris per formalitzar la inscripció a la prova d'avaluació.
c) De donar servei a les persones que desitgin connectar-se al portal d'Internet ACTIC des del centre per informar-se, preinscriure's a la prova o reservar hora per efectuar-la.
13.3 Durant la realització de la prova el centre col·laborador s'ha d'encarregar de:
a) Rebre la persona aspirant i revisar la documentació que aquesta presenta per tal de verificar-ne la identitat.
b) Proporcionar-li la contrasenya de sessió única per realitzar la prova d'avaluació.
c) Oferir a la persona aspirant un punt on pugui realitzar la prova d'avaluació.
d) Assegurar les condicions de privadesa, silenci i inexistència d'interrupcions que necessita la persona aspirant per fer la prova d'avaluació.
e) Vigilar la realització de la prova d'avaluació, assegurant-se que la persona aspirant no consulta fonts externes (altres persones o documents impresos, connexions a Internet, telèfons o altres mitjans de comunicació amb l'exterior, etc.) ni s'endu informació referent al contingut de la prova.
f) Atendre els possibles dubtes sobre el procés o sobre el funcionament del sistema d'avaluació.
g) Resoldre les incidències que es puguin produir durant la realització de la prova d'avaluació.
13.4 Després de la realització de la prova d'avaluació el centre col·laborador ha:
a) D'informar sobre el procés per obtenir el certificat acreditatiu.
b) D'informar, assessorar i orientar sobre els procediments que ha de seguir la persona usuària en cas que durant la prova hagi sorgit alguna incidència i en cas de disconformitat de la persona usuària amb els resultats de la prova d'avaluació realitzada.
Relacions dels centres col·laboradors amb l'Oficina Gestora
14.1 Abans de realitzar les primeres proves d'avaluació, la persona que assumeixi la funció de coordinació de l'ACTIC del centre col·laborador comunicarà a l'Oficina Gestora les dades de les persones que assumiran les funcions de supervisió de les proves d'avaluació.
Per a cada persona titular serà necessari designar-ne una que, si escau, pugui suplir-la.
La informació haurà de ser actualitzada sempre que es produeixin canvis que afectin aquest personal.
14.5 Les principals obligacions dels centres col·laboradors respecte de l'Oficina Gestora són les següents:
b) Comunicar a l'Oficina Gestora, amb una antelació mínima de 7 mesos, els períodes en què el centre col·laborador estarà tancat per vacances o per dies festius.
c) Informar l'Oficina Gestora, mitjançant el portal d'Internet ACTIC, sobre el desenvolupament de les proves d'avaluació efectuades durant el dia en el cas que s'hagin produït incidències en relació amb la programació inicial, que hi hagi hagut canvis en la disponibilitat de punts d'avaluació o que hagi sorgit qualsevol qüestió que afecti l'activitat del centre i que estigui relacionada amb l'ACTIC.
d) Comunicar a l'Oficina Gestora les previsions de possibles canvis respecte de les condicions de prestació del servei.
e) Participar en els processos d'informació i formació que l'Oficina Gestora estableixi per als centres col·laboradors.
f) Enviar a l'Oficina Gestora, com a mínim amb una periodicitat trimestral, un informe sobre la seva activitat en relació amb l'ACTIC, on efectuarà una valoració del servei i exposarà l'evolució experimentada respecte dels període anteriors, exposarà els problemes detectats, i formularà les propostes de millora.
g) Comunicar per escrit la voluntat de deixar d'actuar com a centre col·laborador.
El centre no podrà ser donat de baixa com a centre col·laborador fins que l'Oficina Gestora no hagi reprogramat les proves per a les quals hi havia una reserva feta.
14.6 El centre col·laborador es responsabilitza del manteniment de les instal·lacions i dels equips en les condicions necessàries per realitzar les proves i executar els serveis complementaris d'atenció al ciutadà en relació amb l'ACTIC.
De conformitat amb l'article 13 del Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat, les persones interessades només poden utilitzar mitjans electrònics, a través del portal d'Internet ACTIC, per dur a terme els tràmits previstos en els articles 3.4, 7.1 i 9.3 d'aquesta Ordre.
Les persones interessades tenen garantit l'accés gratuït i la disponibilitat dels mitjans electrònics necessaris per dur a terme els tràmits esmentats a través dels centres col·laboradors de l'ACTIC que figuren inscrits en el Registre previst en l'article 15 d'aquesta Ordre.
Barcelona, 30 de juliol de 2009
Model normalitzat de sol·licitud
Classificació de les activitats per grau d'interacció:
Matriu de ponderació de les preguntes segons el grau d'interacció i els elements que s'avaluen:
A=Integració (combinació de dos o més elements); B=Coneixements; C=Procediments; D=Actituds.
Requeriments de les instal·lacions dels centres col·laboradors.1 Punt de connexió
a) Taula d'escriptori amb un ordinador i un seient on la persona usuària pugui connectar-se al portal d'Internet ACTIC.
b) Les dimensions de la taula han de ser de 120 cm d'amplada com a mínim.
c) Pot ser d'ús compartit amb altres activitats individuals..2 Punts d'avaluació
a) Pot ser d'ús compartit amb altres activitats individuals.
b) L'espai ha de tenir unes dimensions mínimes de 150 x 150 cm.
c) Si hi ha diversos punts d'avaluació, cal garantir unes condicions suficients de separació entre aquests que garanteixin la realització individual de la prova..3 Àrea d'avaluació
a) Ha d'estar clarament delimitada mitjançant uns elements físics de separació que permetin realitzar la prova en condicions de màxima comoditat i concentració i amb garanties d'absència d'ajut extern.
Especificacions tècniques dels recursos materials dels centres col·laboradors.1 Punts de connexió
b) Monitor amb una resolució mínima de 1024x768 píxels (recomanable, 17.).
f) Qualsevol dels navegadors següents (amb JavaScript i galetes activades):
Firefox 1 o versions superiors..2 Punts d'avaluació
d) Ratolí de dos botons; el botó dret ha de poder funcionar amb qualsevol sistema operatiu utilitzat.
e) Xarxa d'àrea local de mínim 100 Mb/s.
g) Connexió a Internet dedicada a l'ACTIC amb la velocitat de baixada de 128 kb/s per usuari.
En relació amb la velocitat de pujada, els valors mínims són els mateixos multiplicats per 0,1.
h) Qualsevol dels navegadors següents:
i) Extensió Adobe Flash Player versió 10.